text: Lors veïssiez letres escrire 
   Et en parchemin et en cire, 
   Et envoier par la contrée 
   D'Espaigne, qui est longue et lée. 
   Chascuns à son ami mandoit 
   Ce que Cléomadès estoit 
   Revenus, et qu'il l'ont veü. 
   Quant Espaignol l'ont entendu, 
   be nouveles si esjoi's 
   Ne fu onques mais li pays 
   Conme Espaigne fu à cel tans. 
   Partout fu la joie si grans, 
   Que n'i sauroie sonme metre, 
   Jà tant m'en seüsse entremetre ; 
   Car aussi qu'il fussent dervé 
   Acoroient cil dou regné 
   À Sebile veöir celui 
   Que chascuns amoit plus que lui, 
   Car à paines croire povoient 
   Que ventis fust, s'il n'el véoient. 
   PageV02P180
   Que vaurroit que plus vous diroie? 
   Bien oreilt raison d'avoir joie. 
   Mais de ce vous lairai ester, 
   Et si vous vorrai recorder 
   Com Cléomadès esploita. 
  